CELEX: 62009TN0498
Language: et
Date: 2009-12-09 00:00:00
Title: Kohtuasi T-498/09 P: Petrus Kerstens’i 9. detsembril 2009 esitatud apellatsioonkaebus Euroopa Avaliku Teenistuse Kohtu 29. septembri 2009 . aasta otsuse peale kohtuasjas F-102/07, Kerstens vs. komisjon

27.2.2010   
            
            
               ET
            
            
               Euroopa Liidu Teataja
            
            
               C 51/35
            
         Petrus Kerstens’i 9. detsembril 2009 esitatud apellatsioonkaebus Euroopa Avaliku Teenistuse Kohtu 29. septembri 2009. aasta otsuse peale kohtuasjas F-102/07, Kerstens vs. komisjon
   (Kohtuasi T-498/09 P)
   2010/C 51/67
   Kohtumenetluse keel: prantsuse
   
      Pooled
   
   
      Hageja: Petrus Kerstens (Overijse, Belgia) (esindaja: advokaat C. Mourato)
   
      Teine menetluspool: Euroopa Komisjon
   
      Hageja nõuded
   
   
               —
            
            
               Tühistada vaidlustatud kohtuotsus;
            
         
               —
            
            
               saata kohtuasi uueks arutamiseks Euroopa Liidu Avaliku Teenistuse Kohtule;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva apellatsioonkaebusega palub hageja tühistada Avaliku Teenistuse Kohtu 29. septembri 2009. aasta otsus kohtuasjas F-102/07: Kerstens vs. komisjon, millega Avaliku Teenistuse Kohus jättis põhjendamatuse tõttu rahuldamata hagi, mille ese oli nõue tühistada mitmed komisjoni otsused, mis puudutavad hagejale 2004., 2005. ja 2006. aasta edutamiste raames peadirektoraadi eelispunktide andmist ja eelispunktide andmist teenistuse huvides täidetud lisaülesannete eest.
   Oma apellatsioonkaebuse põhjenduseks esitab hageja kaks väidet:
   
               —
            
            
               Avaliku Teenistuse Kohus on rikkunud õigusnorme võrdse kohtlemise põhimõtte, personalieeskirjade artikli 45 üldiste rakenduseeskirjade artikli 5 ning kriteeriumide, mis individuaalsete maksete haldamise ja maksmise ameti direktor kehtestas eespool viidatud sätet kohaldades 2005. aasta edutamise raames eelispunktide andmisele, kohaldamisel ning on moonutanud tõendeid;
            
         
               —
            
            
               rikutud on kaitseõigusi, kuna Avaliku Teenistuse Kohus tugines 2004. aasta karjääriarengu aruande väidetavale väljavõttele, mida ei esitatud ning mille kohta pooled ei saanud esitada oma seisukohta.